Bratislava, XX.03.2018

Číslo: ..................

**R o z h o d n u t i e**

**rektora o zriadení špeciálneho pedagogického pracoviska**

**Poradenské centrum STU**

Rektor Slovenskej technickej univerzity v Bratislave (ďalej len „STU“) v súlade s § 10 ods. 5 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“) a článku 12 bod 5 písm. a) Štatútu STU **s účinnosťou od 1. apríla 2018**

**z r i a ď u j e**

špeciálne pedagogické pracovisko STU s názvom

**Poradenské centrum STU.**

K návrhu rektora na zriadenie špeciálneho pedagogického pracoviska Poradenské centrum STU sa v súlade s § 9 ods. 1 písm. n) zákona a článku 11 bod 14 písm. p) Štatútu STU vyjadril Akademický senát STU na svojom zasadnutí dňa 12. marca 2018.

Poradenské centrum STU sa zriaďuje v súlade s § 100 ods. 7 písm. a) zákona ako špeciálne pedagogické pracovisko STU, ktorého hlavným poslaním je organizačná, koordinačná, vzdelávacia a poradenská činnosť zameraná na vytváranie prístupného akademického prostredia a zodpovedajúcich podmienok pre študentov STU so špecifickými potrebami (so zdravotným znevýhodnením, psychickými problémami, poruchami učenia a pod.). Poradenské centrum STU zabezpečuje odborné poradenstvo, vrátane psychologického a kariérneho poradenstva, najmä pre študentov so špecifickými potrebami na STU. Ďalej zabezpečuje a koordinuje študijnú, technickú a materiálnu podporu pre študentov so špecifickými potrebami na STU, vrátane študijných materiálov v prístupnej alternatívnej forme, asistenčných pomôcok a technológií na jednotlivých fakultách STU. Služby PC STU sú okrem študentov STU určené aj pre uchádzačov o štúdium na STU, ako aj pre vysokoškolských učiteľov a ostatných zamestnancov STU.

Poradenské centrum STU je v rámci delegovaných právomocí rektora v priamej riadiacej pôsobnosti prorektora pre vzdelávanie.

Na čele Poradenského centra STU je vedúci, ktorý zodpovedá za výkon odborných pracovných činností a ostatných práv a povinností smerujúcich k plneniu úloh ním riadeného univerzitného pracoviska STU v rozsahu upravenom v Organizačnom poriadku Poradenského centra STU.